Li f’Paceville tara minn kollox nafuha u s-Sibt kmieni filgħodu ma kinitx eċċezzjoni.  Żewġ żagħżagħ barranin x’aktarx li xorbu grokk żejjed u neżgħu għarwenin ħuta f’San Ġiljan. Maltin li nzertaw lil dawn iż-żewġ żgħażagħ ħdejn il-bajja ta’ San Ġorġ qalulna li l-ġuvintur ma ddejqu xejn jippużaw għar-ritratti għera waqt li tfajliet li nzertaw f’bar fi qrib il-bajja ħarġu jippużaw magħhom għar-ritratt. B’xorti tajba għalihom ma nzerta għaddej ebda pulizija mill-inħawi għax malajr kien jiġrilhom bħal Pollakk li s-sena l-oħra nqabad jimxi għarwien f’Paceville x’aktar ukoll fis-sakra. Dakinhar huwa tressaq il-Qorti fejn ingħata twissija biex ma jerġax jagħmel xi ħaġa simili. Intant mhux magħruf jekk dawn iż-żewġ ġuvintur kinux qegħdin josservaw il-Jum Internazzjonali “No Panty Day” li jaħbat illum 22 ta’ Ġunju.